Στις 9 Φεβρουαρίου 2018, η Γιο-τζονγκ παρακολούθησε την τελετή έναρξης των Χειμερινών Ολυμπιακών Αγώνων στην Πιόνγκτσανγκ της Νότιας Κορέας. Ήταν η πρώτη φορά που ένα μέλος της δυναστείας Κιμ επισκέφθηκε την Νότια Κορέα από το τέλος του Πολέμου της Κορέας. Συναντήθηκε με τον πρόεδρο της Νότιας Κορέας Μουν Τζε-ιν στις 10 Φεβρουαρίου, όπου αποκάλυψε ότι είχε σταλεί ως ειδικός αντιπρόσωπος του Κιμ Γιονγκ-ουν και του παρέδωσε ένα γράμμα που έγραψε ο Κιμ στον Μουν. Αργότερα η Κιμ ήταν μέλος της ομάδας του αδελφού της κατά την σύνοδο κορυφής στη Σιγκαπούρη μεταξύ Βόρειας Κορέας και Ηνωμένων Πολιτειών και στην σύνοδο κορυφής Βόρειας Κορέας και Ηνωμένων Πολιτειών στο Ανόι του Βιετνάμ. Η ανάμειξή της σε διπλωματικά θέματα συνέχισε καθώς τον Μάρτιο του 2020 εξέδωσε επίσημη δήλωση από το αξίωμά της ως πρώτη αναπληρώτρια διευθύντρια τμήματος του κόμματος.